
PARLAMENTUL  ROMÂNIEI

  SENAT    

          
                       
CAMERA DEPUTAŢILOR                                                                                                            

Comisia  permanentă  a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea şedinţelor comune ale Camerei Deputaţilor şi Senatului

Nr. Plx 101 / 2011
Nr. L 420 / 2011
RAPORT   
asupra propunerii legislative pentru completarea  
Legii  nr.96/2006

 privind Statutul deputaţilor şi al senatorilor
În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia permanentă a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea  şedinţelor comune ale Camerei Deputaţilor şi Senatului a fost sesizată spre  dezbatere în fond cu propunerea legislativă  pentru completarea Legii nr.96/2006 privind Statutul deputaţilor şi al  senatorilor  trimisă de Camera Deputaţilor cu adresa  nr. Pl x 101 din 09. 03. 2011, înregistrată cu nr. 43/70 din 26. 05. 2011, şi de Senat L 420 din 24.05.2011 cu adresa nr 43/81 din 02. 06. 2011. 
Potrivit prevederilor art.73 alin. (3) lit. c) din Constituţia României, republicată, propunerea legislativă face parte din categoria legilor organice şi urmează a fi dezbătută şi adoptată de cele două Camere ale Parlamentului, în 
şedinţă comună, conform dispoziţiilor art.65 alin.(2) lit. j) din Constituţia României, republicată. 
La şedinţă au participat 7 membri din totalul de 12.

Iniţiativa legislativă are ca obiect de reglementare  completarea art. 15 alin. (1)  cu lit. g) din Legea nr.96/2006 privind Statutul deputaţilor şi al  senatorilor în sensul prevederii unei noi situaţii de incompatibilitate cu funcţii din economie, respectiv calitatea de deputat sau de senator să fie incompatibilă cu funcţia de acţionar/asociat în cadrul societăţilor comerciale care desfăşoară activităţi economice cu instituţii publice sau instituţii finanţate de la bugetul de stat.
Consiliul Legislativ a avizat favorabil cu propuneri şi observaţii iniţiativa legislativă, conform avizului nr 319/18.03.2011
Guvernul României prind adresa nr. 4000 DRP din 03. 05. 2011, lasă la latitudinea Parlamentului să se pronunţe asupra oportunităţii adoptării acestei iniţiative legislative.
         Membrii Comisiei au examinat propunerea legislativă menţionată mai sus în şedinţa din 21 iunie 2011. 
În urma dezbaterilor şi a opiniilor exprimate, membrii prezenţi la şedinţa Comisiei au hotărât, cu majoritate de voturi, să  propună  plenurilor reunite ale celor două Camere ale Parlamentului respingerea propunerii legislative pentru completarea Legii nr. 96/2009 privind Statutul deputaţilor şi al senatorilor, motivând că modificarea propusă nu prezintă suficientă claritate cu privire la tipul de societăţi comerciale vizate de textul iniţiativei legislative, respectiv genul de activităţi economice desfăşurate cu instituţii publice sau instituţii finanţate de la bugetul de stat.

De asemenea, incompatibilitatea care se doreşte a se introduce are în vedere nu calitatea/funcţia economică de acţionar/asociat a unui parlamentar la o societate comercială, ci ipoteza în care respectiva societate comercială va desfăşura activităţi economice cu instituţii publice sau instituţii finanţate de la bugetul de stat. Ca atare, deţinerea unor acţiuni sau părţi sociale minoritare la o societate comercială nu conferă putere de decizie, de control sau de supraveghere asupra activităţii societăţii comerciale respective. Doar calitatea de acţionar /asociat majoritar la o societate comercială este cea care conferă putere de decizie.
În raport cu obiectul şi conţinutul său, ce vizează modificarea unei legi organice, iniţiativa legislativă face parte din categoria legilor organice, potrivit art. 73 alin.(3) lit. c) din Constituţie.

SECRETAR,








Senator  Gheorghe Bîrlea


Deputat  Karoly  Kerekes 

